ระเบียบ กระเบียบ ก.ศป.ว่าด้วยวิธีการคัดเลือกตุลาการศาลปกครองชั้นต้นตุลาการหัวหน้าคณะศาลปกครองชั้นต้นรองอธิบดีศาลปกครองชั้นต้นและอธิบดีศาลปกครองชั้นต้นพ.ศ. ๒๕๖๐ โดยที่เป็นการสมควรปรับปรุงวิธีการคัดเลือกตุลาการศาลปกครองชั้นต้นตุลาการหัวหน้าคณะศาลปกครองชั้นต้น รองอธิบดีศาลปกครองชั้นต้นและอธิบดีศาลปกครองชั้นต้นให้เหมาะสมยิ่งขึ้นอาศัยอำนาจตามความในมาตรา ๑๙ วรรคสาม และมาตรา ๑๙/๑ วรรคสองแห่งพระราชบัญญัติจัดตั้งศาลปกครองและวิธีพิจารณาคดีปกครองพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและวิธีพิจารณาคดีปกครอง(ฉบับที่ ๙) พ.ศ. ๒๕๖๐ ก.ศป. โดยความเห็นชอบของที่ประชุมใหญ่ตุลาการในศาลปกครองสูงสุดออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบก.ศป. ว่าด้วยวิธีการคัดเลือกตุลาการศาลปกครองชั้นต้น ตุลาการหัวหน้าคณะศาลปกครองชั้นต้นรองอธิบดีศาลปกครองชั้นต้น และอธิบดีศาลปกครองชั้นต้น พ.ศ. ๒๕๖๐ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกระเบียบ ก.ศป.ว่าด้วยวิธีการคัดเลือกตุลาการศาลปกครองชั้นต้นตุลาการหัวหน้าคณะศาลปกครองชั้นต้นรองอธิบดีศาลปกครองชั้นต้น และอธิบดีศาลปกครองชั้นต้นพ.ศ. ๒๕๔๔ข้อ๔ การคัดเลือกผู้ดำรงตำแหน่งตุลาการศาลปกครองชั้นต้นให้ ก.ศป.พิจารณาคัดเลือกจากตุลาการประจำศาลปกครองชั้นต้นซึ่งผ่านการฝึกอบรมตามหลักสูตรที่ก.ศป. กำหนด และผลของการอบรมเป็นไปตามมาตรฐานของ ก.ศป. ว่าเป็นผู้มีความซื่อสัตย์สุจริตความรู้ความสามารถความรับผิดชอบและความประพฤติเหมาะสมที่จะเป็นตุลาการศาลปกครองเพื่อแต่งตั้งเป็นตุลาการศาลปกครองชั้นต้นแล้วเสนอรายชื่อต่อนายกรัฐมนตรีเพื่อนำความกราบบังคมทูลเพื่อทรงพระกรุณาโปรดเกล้าฯแต่งตั้งการพิจารณาเสนอรายชื่อเพื่อนำความกราบบังคมทูลเพื่อทรงพระกรุณาโปรดเกล้าฯแต่งตั้งให้ดำรงตำแหน่งตุลาการศาลปกครองชั้นต้นตามวรรคหนึ่ง ให้ ก.ศป.พิจารณาจากลำดับรายชื่อผู้ได้รับการคัดเลือกเพื่อแต่งตั้งเป็นตุลาการประจำศาลปกครองชั้นต้นตามที่ ก.ศป. ประกาศกำหนดข้อ๕ การคัดเลือกผู้ดำรงตำแหน่งตุลาการหัวหน้าคณะศาลปกครองชั้นต้นหรือตำแหน่งที่เทียบเท่าให้ ก.ศป. พิจารณาคัดเลือกจากตุลาการศาลปกครองชั้นต้นซึ่งมีระยะเวลาการดำรงตำแหน่งไม่น้อยกว่าสามปี เป็นผู้ผ่านการอบรมตามหลักสูตรที่ก.ศป. กำหนด และเป็นผู้มีความรู้ความสามารถและมีความเหมาะสมที่จะดำรงตำแหน่งตุลาการหัวหน้าคณะศาลปกครองชั้นต้นข้อ๖ การคัดเลือกผู้ดำรงตำแหน่งรองอธิบดีศาลปกครองชั้นต้นหรือตำแหน่งที่เทียบเท่าให้ก.ศป.พิจารณาคัดเลือกจากตุลาการหัวหน้าคณะศาลปกครองชั้นต้นหรือตำแหน่งที่เทียบเท่าซึ่งมีระยะเวลาการดำรงตำแหน่งไม่น้อยกว่าสองปีเป็นผู้ผ่านการอบรมตามหลักสูตรที่ ก.ศป. กำหนดและเป็นผู้มีความรู้ความสามารถและมีความเหมาะสมที่จะดำรงตำแหน่งรองอธิบดีศาลปกครองชั้นต้นข้อ๗ การคัดเลือกผู้ดำรงตำแหน่งอธิบดีศาลปกครองชั้นต้นหรือตำแหน่งที่เทียบเท่าให้ก.ศป. พิจารณาคัดเลือกจากรองอธิบดีศาลปกครองชั้นต้นหรือตำแหน่งที่เทียบเท่า ซึ่งมีระยะเวลาการดำรงตำแหน่งไม่น้อยกว่าสองปีเป็นผู้ผ่านการอบรมตามหลักสูตรที่ ก.ศป. กำหนด และเป็นผู้มีความรู้ความสามารถและมีความเหมาะสมที่จะดำรงตำแหน่งอธิบดีศาลปกครองชั้นต้นข้อ๘ หากมีความจำเป็นหรือมีเหตุอันสมควรหรือเป็นกรณีที่ไม่อาจปฏิบัติตามวิธีการที่กำหนดในข้อ๕ ข้อ ๖ หรือข้อ ๗ ก.ศป.อาจพิจารณาคัดเลือกตุลาการในศาลปกครองชั้นต้นผู้มีความรู้ความสามารถและมีความเหมาะสมเพื่อแต่งตั้งให้ดำรงตำแหน่งตุลาการหัวหน้าคณะศาลปกครองชั้นต้นรองอธิบดีศาลปกครองชั้นต้นอธิบดีศาลปกครองชั้นต้น หรือตำแหน่งอื่นที่เทียบเท่า แล้วแต่กรณีข้อ ๙ ให้ก.ศป. มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ข้อ๑๐ ให้ประธานศาลปกครองสูงสุดรักษาการตามระเบียบนี้ประกาศ ณ วันที่ ๒พฤศจิกายน พ.ศ. ๒๕๖๐ปิยะ ปะตังทาประธานศาลปกครองสูงสุดประธานกรรมการตุลาการศาลปกครองภวรรณตรี/จัดทำ๒๓ พฤศจิกายน๒๕๖๐พัชรภรณ์/ตรวจ๒๓ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนที่ ๑๑๗ ก/หน้า ๑๖/๑๐ พฤศจิกายน ๒๕๖๐